***Výbor Národnej rady Slovenskej republiky***

 ***pre obranu a bezpečnosť***

 **23. schôdza výboru**

CRD-81/2017

**56**

**Uznesenie**

Výboru Národnej rady Slovenskej republiky

pre obranu a bezpečnosť

zo 14. marca 2017

Výbor Národnej rady Slovenskej republiky pre obranu a bezpečnosť prerokoval vládny návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 363)** **druhé čítanie** a

**A. súhlasí**

 s vládnym návrhom zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 363)** **druhé čítanie;**

 **B. odporúča**

 Národnej rade Slovenskej republiky

 vládny návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 363)** **druhé čítanie** schváliť s pripomienkami uvedenými v prílohe uznesenia;

 **C. ukladá**

predsedovi výboru

 informovať predsedu Národnej rady Slovenskej republiky o výsledku prerokovania uvedeného návrhu zákona vo výbore.

 ***Anton HRNKO***

 predseda výboru

***Jozef BUČEK***

overovateľ výboru

***Milan LAURENČÍK***

overovateľ výboru

 Príloha k uzn. č. 56

**Pripomienky**

k vládnemu návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 363)** **druhé čítanie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

K čl. I

 V čl. I sa za bod 12 vkladá nový bod 13, ktorý znie:

 „13. V § 16 ods. 9 sa slová „odseku 5“ nahrádzajú slovami „odseku 8“.“.

Ostatné body sa primerane prečíslujú.

Ide o legislatívno-technickú úpravu, v súvislosti so zmenou navrhovanou v čl. I 11. a 12. bode predkladaného návrhu zákona.

K čl. I

V čl. I sa za bod 24 vkladá nový bod 25, ktorý znie:

„25. V § 23 ods. 6 písm. e) sa na konci vypúšťa slovo „alebo“.“.

Ostatné body sa primerane prečíslujú.

Ide o legislatívno-technickú úpravu, v súvislosti so zmenou navrhovanou v 25. bode predloženého návrhu zákona.

K čl. I (25. bod)

V čl. I 25. bod § 23 ods. 6 písm. g) sa na konci pripája slovo „alebo“.

Ide o legislatívno-technickú úpravu, v zmysle legislatívnych pravidiel tvorby zákonov, kde sa slovo „alebo“ vkladá medzi posledné dve alternatívy.

K čl. I

 V čl. I bode 34 § 32 ods. 5 písmeno e) znie:

e) pracovnou zmluvou, potvrdením zamestnávateľa o trvaní vnútropodnikového presunu a mieste hostiteľského subjektu so sídlom na území Slovenskej republiky, o tom, že štátny príslušník tretej krajiny nastupuje do funkcie riadiaceho pracovníka, odborníka alebo zamestnanca – stážistu v hostiteľskom subjekte so sídlom na území Slovenskej republiky, o výške odmeny, ako aj o ostatných podmienkach zamestnávania, ktoré sa budú uplatňovať počas vnútropodnikového presunu a o tom, že štátny príslušník tretej krajiny sa po ukončení vnútropodnikového presunu bude môcť presunúť späť do subjektu patriaceho k tomu istému zamestnávateľovi alebo k tej istej skupine zamestnávateľov, ak tieto údaje neobsahuje pracovná zmluva a dokladom, ktorým preukáže, že hostiteľský subjekt so sídlom na území Slovenskej republiky, u ktorého bude vykonávať zamestnanie, patrí k tomu istému zamestnávateľovi alebo k tej istej skupine zamestnávateľov, odkiaľ je na zamestnanie na územie Slovenskej republiky vyslaný, ak ide o štátneho príslušníka tretej krajiny, ktorý žiada o udelenie prechodného pobytu podľa § 23 ods. 5,“.

Ide o zosúladenie so smernicou Európskeho parlamentu a Rady 2014/66/EÚ z 15. mája 2014 o podmienkach vstupu a pobytu štátnych príslušníkov tretích krajín v rámci vnútropodnikového presunu.

K čl. I

 V čl. I sa za bod 34 vkladá nový bod 35, ktorý znie:

 „35. V § 32 ods. 5 písm. t) sa slová „e) až n)“ nahrádzajú slovami „g) až p)“.

Ostatné body sa primerane prečíslujú.

Ide o legislatívno-technickú úpravu, v súvislosti so zmenou navrhovanou v 34. bode predloženého návrhu zákona.

K čl. I (36.bod)

 V čl. I 36. bod sa slová „§32“ nahrádzajú slovami „V § 32“.

Ide o legislatívno-technickú úpravu.

K čl. I

V čl. I sa za bod 39 vkladá nový bod 40, ktorý znie:

„40. V § 33 ods. 6 písm. h) sa na konci vypúšťa slovo „alebo“.“.

Ostatné body sa primerane prečíslujú.

Ide o legislatívno-technickú úpravu, v súvislosti so zmenou navrhovanou v 40. bode predloženého návrhu zákona.

K čl. I (40. bod)

V čl. I 40. bod § 33 ods. 6 písm. k) sa na konci pripája slovo „alebo“.

Ide o legislatívno-technickú úpravu, v zmysle legislatívnych pravidiel tvorby zákonov, kde sa slovo „alebo“ vkladá medzi posledné dve alternatívy.

K čl. I

V čl. I sa za bod 49 vkladá nový bod 50, ktorý znie:

„50. V § 36 ods. 1 písm. e) sa na konci vypúšťa slovo „alebo“.“.

Ostatné body sa primerane prečíslujú.

Ide o legislatívno-technickú úpravu, v súvislosti so zmenou navrhovanou v 50. bode predloženého návrhu zákona.

K čl. I (50. bod)

V čl. I 50. bod § 36 ods. 1 písm. g) sa na konci pripája slovo „alebo“.

Ide o legislatívno-technickú úpravu, v zmysle legislatívnych pravidiel tvorby zákonov, kde sa slovo „alebo“ vkladá medzi posledné dve alternatívy.

K čl. I (61. bod)

V čl. I 61 bod sa na konci pripájajú tieto slová „a v ods. 4 písmene c) sa na konci bodka nahrádza čiarkou a pripája sa slovo „alebo““.

Ide o legislatívno-technickú úpravu, v súvislosti so zmenou navrhovanou v 62. bode predloženého návrhu zákona.

K čl. I

V čl. I sa za bod 61 vkladá nový bod 62, ktorý znie:

„62. V § 65 ods. 4 písm. b) sa na konci vypúšťa slovo „alebo“.“.

Ostatné body sa primerane prečíslujú.

Ide o legislatívno-technickú úpravu, v súvislosti so zmenou navrhovanou v 62. bode predloženého návrhu zákona.

K čl. I

V čl. I sa za bod 63 vkladajú nové body 64 a 65, ktoré znejú:

„64. V § 68 ods. 2 písm. b) sa na konci vypúšťa slovo „alebo“.

65. V § 68 ods. 2 písm. c) sa na konci bodka nahrádza čiarkou a pripája sa slovo „alebo“.“.

Ostatné body sa primerane prečíslujú.

Ide o legislatívno-technickú úpravu, v súvislosti so zmenou navrhovanou v 64. bode predloženého návrhu zákona.

K čl. I

V čl. I sa za bod 65 vkladajú nové body 66 a 67, ktoré znejú:

„66. V § 68 ods. 6 písm. a) sa na konci vypúšťa slovo „alebo“.

67. V § 68 ods. 6 písm. b) sa na konci bodka nahrádza čiarkou a pripája sa slovo „alebo“.“.

Ostatné body sa primerane prečíslujú.

Ide o legislatívno-technickú úpravu, v súvislosti so zmenou navrhovanou v 66. bode predloženého návrhu zákona.

K čl. I

V čl. I sa za bod 68 vkladá nový bod 69, ktorý znie:

„69. V § 70 ods. 12 až 14 sa slová „odseku 10“ nahrádzajú slovami „odseku 11“.“.

Ostatné body sa primerane prečíslujú.

Ide o legislatívno-technickú úpravu, v súvislosti so zmenou navrhovanou v 68. bode predloženého návrhu zákona.

K čl. I

V čl. I sa za bod 73 vkladá nový bod 74, ktorý znie:

„74. V § 73 ods. 14 sa slová „odseku 10“ nahrádzajú slovami „odseku 11“.

Ostatné body sa primerane prečíslujú.

Ide o legislatívno-technickú úpravu, v súvislosti so zmenou navrhovanou v 73. bode predloženého návrhu zákona.

K čl. 1

V čl. I sa za bod 108 vkladá nový bod 109, ktorý znie:

„109. V § 120 ods. 1 sa na konci pripája táto veta: „Právne úkony vykonávané orgánom verejnej moci, fyzickou osobou a právnickou osobou v konaní podľa tohto zákona sa vykonávajú výlučne v listinnej podobe 91a), ak v § 33 ods. 9, § 48 ods. 3, § 108 ods. 4, § 113 písm. c), § 115 ods. 1 a 10 a § 125 ods. 10 nie je ustanovené inak.“.

Poznámka pod čiarou k odkazu 91a znie:

„91a) § 17 ods. 1 písm. a) zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente).“.

V súvislosti s postupom štátnych orgánov podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) je potrebné ustanoviť výnimku z postupu podľa § 17 tohto zákona, nakoľko konanie podľa zákona o pobyte cudzincov prebieha vo väčšine prípadov s osobami, ktoré nemôžu komunikovať postupom upraveným v tomto zákone.

 Ostatné body sa primerane prečíslujú.

K čl. I

V čl. I sa za bod 111 vkladá nový bod 112, ktorý znie:

„112. V § 125 ods. 5 sa slová „§ 34 ods. 12 alebo ods. 13“ nahrádzajú slovami „§ 34 ods. 12 až 14“.

Ostatné body sa primerane prečíslujú.

Navrhuje sa úprava vnútorného odkazu v § 125 ods. 5 v súvislosti so zmenou navrhovanou v 48. bode predloženého návrhu zákona.

K čl. I

V čl. I sa za bod 117 vkladá nový bod 118, ktorý znie:

„118. V § 129 ods. 2 sa za slová „o pobyte“ vkladajú slová „a kontroly pobytu cudzincov“.

Ostatné body sa primerane prečíslujú.

Za čl. I sa vkladá nový článok II, ktorý znie:

**„Čl. II**

Zákon č. 171/1993 Z. z. o Policajnom zbore v znení zákona č. 251/1994 Z. z., zákona č. 233/1995 Z. z., zákona č. 315/1996 Z. z., zákona č. 353/1997 Z. z., zákona č. 12/1998 Z. z., zákona č. 73/1998 Z. z., zákona č. 256/1998 Z. z., zákona č. 116/2000 Z. z., zákona č. 323/2000 Z. z., zákona č. 367/2000 Z. z., zákona č. 490/2001 Z. z., zákona č. 490/2001 Z. z., zákona č. 48/2002 Z. z., zákona č. 182/2002 Z. z., zákona č. 422/2002 Z. z., zákona č. 166/2003 Z. z., zákona č. 155/2003 Z. z., zákona č. 458/2003 Z. z., zákona č. 537/2004 Z. z., zákona č. 69/2005 Z. z., zákona č. 534/2005 Z. z., zákona č. 558/2005 Z. z., zákona č. 255/2006 Z. z., zákona č. 25/2007 Z. z., zákona č. 247/2007 Z. z., zákona č. 342/2007 Z. z., zákona č. 86/2008 Z. z., zákona č. 297/2008 Z. z., zákona č. 491/2008 Z. z., zákona č. 214/2009 Z. z., zákona č. 290/2009 Z. z., zákona č. 291/2009 Z. z., zákona č. 495/2009 Z. z., zákona č. 594/2009 Z. z., zákona č. 547/2010 Z. z., zákona č. 192/2011 Z. z., zákona č. 345/2012 Z. z., zákona č. 75/2013 Z. z., zákona č. 307/2014 Z. z., zákona č. 139/2015 Z. z., zákona č. 397/2015 Z. z., zákona č. 444/2015 Z. z. a zákona č. 125/2016 Z. z. sa mení a dopĺňa takto:

V § 20a ods. 1 písm. e) sa na konci vypúšťa slovo „alebo“.

 Ide o legislatívno-technickú úpravu v súvislosti so zmenou navrhovanou v treťom bode.

V § 20a ods. 1 písm. f) sa na konci bodka nahrádza čiarkou a pripája sa slovo „alebo“.

 Ide o legislatívno-technickú úpravu v súvislosti so zmenou navrhovanou v treťom bode.

V § 20a sa odsek 1 dopĺňa písmenom g), ktoré znie:

 „g) na účely kontroly pobytu cudzincov.“.

 Absencia kontroly na vnútorných hraniciach kladie na bezpečnostné zložky pri plnení úloh vyššie nároky v zmenených podmienkach. Aj keď policajti hraničnej a cudzineckej polície vykonávajú dôsledné kontroly na vonkajších hraniciach, dôležitou súčasťou na zabezpečenie vnútornej bezpečnosti je kontrola pobytov cudzincov vo vnútrozemí v rámci tzv. kompenzačných opatrení. Touto kontrolou dokážeme predchádzať zneužívaniu dokladov na preukázanie inej totožnosti. Je to jedna z možných odpovedí na bezpečnostné riziká a elimináciu teroristov alebo páchateľov závažnej trestnej činnosti medzi cudzincami. S prichádzajúcim rozvojom informačných technológií sú členské štáty neustále vyzývané orgánmi EÚ k intenzívnejšiemu využívaniu nových technických prostriedkov. Vzhľadom na nové bezpečnostné riziká sa pri povoľovaní pobytov a vydávaní dokladov cudzincom využíva zber biometrických údajov. Rovnako sú biometrické údaje zhromažďované pri vyhosťovaní cudzincov. Pri kontrole pobytov cudzincov je preverovanie osôb nielen podľa alfanumerických údajov ale i podľa biometrie veľmi dôležité vzhľadom na snahu cudzincov skryť svoju skutočnú totožnosť. I keď existujú už technické riešenia na overovanie totožnosti podľa biometrie, súčasná legislatíva nám neumožňuje vykonať takúto kontrolu pri osobách, ktoré majú pri sebe doklad totožnosti.

 Ostatné články sa primerane prečíslujú.

K čl. III (25. bod)

V čl. III 25.bod § 22 ods. 11 sa slová „do 10 pracovných dní“ nahrádzajú slovami „do desiatich pracovných dní“.

Ide o legislatívno-technickú úpravu, v zmysle legislatívnych pravidiel tvorby zákonov.

K čl. V

V čl. V sa slová „15. apríla“ nahrádzajú slovami „1. mája“. V tejto súvislosti sa vykonajú nasledovné úpravy:

- v  čl. I 118. bode sa v  § 131d vrátane nadpisu slová „15. apríla“ vo všetkých tvaroch nahrádzajú slovami „1. mája“ v príslušnom tvare a slová „14. apríla“ sa nahrádzajú slovami „30. apríla“.

- v  čl. III 48. bode sa v  § 72aa vrátane nadpisu slová „15. apríla“ vo všetkých tvaroch nahrádzajú slovami „1. mája“ v príslušnom tvare a slová „14. apríla“ sa nahrádzajú slovami „30. apríla“.

Zmena účinnosti sa navrhuje z dôvodu trvania legislatívneho procesu a zabezpečenia aspoň minimálnej legisvakancie. Z uvedených dôvodov je potrebné zmeniť účinnosť zákona tak, aby boli dodržané požiadavky a  lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].